
Comisia pentru cultură, arte, 
mijloace de informare în masă 

A M E N D A M E N T E   A D M I S E

la Propunerea legislativă privind instituirea Zilei naţionale a tineretului

1. 
Art. 1.  – (1) Se instituie ziua de 2 mai ca Zi naţională a tineretului.

(2) Ziua naţională a tineretului este zi liberă pentru tinerii cu vârsta cuprinsă între 18 şi 35 de ani.
Art. 1 se modifică şi va avea următorul cuprins:

Art. 1.  – Se instituie ziua de 2 mai ca Zi naţională a tineretului.

(Amendament propus de d-nul deputat Mihai Adrian Mălaimare)
Pentru a nu crea discriminări  şi pentru a nu contraveni prevederilor Codului Muncii.
Camera Deputaţilor

2. 
Art. 4. – Societăţile publice de radio şi televiziune au obligaţia de a prevede şi aloca, cu prioritate, spaţii în grilele proprii de programe pentru emisiuni despre problematica tineretului pe parcursul întregii săptămâni calendaristice care precede această zi. 
Art. 4 se modifică şi va avea următorul cuprins:

Art. 4. – În perioada 26 aprilie – 2 mai, Societatea Română de Radiodifuziune şi Societatea Română de Televiziune vor difuza, cu prioritate, emisiuni despre problematica tineretului.

(Amendament propus de d-nul deputat Mihai Adrian Mălaimare)
Pentru a conferi mai multă rigoare textului.
Camera Deputaţilor

